Obec Dvorníky

|  |  |
| --- | --- |
|  |  |
|  |  |
|  | Pre  riadne  zasadnutie |
|  | Obecného zastupiteľstva |
|  | v Dvorníkoch, dňa 21.10.2024 |
|  |  |
|  | K bodu rokovania číslo:      |
|  |  |
|  |  |
| Názov materiálu: |  |
|  |  |
| **VZN č.2/2024, ktorým sa určuje výška príspevku na úhradu nákladov a výška príspevku na režijné náklady a podmienky úhrady v školskej jedálni v zriaďovateľskej pôsobnosti Obce Dvorníky.** |
|  |  |
| Predkladá: | Návrh na uznesenie:1. OZ obce Dvorníky

 **prerokovalo**predložený návrh  VZN  č.2 /2024,ktorým sa určuje výška príspevku na úhradu nákladov a výška príspevku na režijné náklady a podmienky úhrady v školskej jedálni v zriaďovateľskej pôsobnosti Obce Dvorníky **2.** OZ obce Dvorníky  podľa § 4 § 6 a 11 ods. 4 písm. g) zákona č. 369/1990 Zb. o obecnom zriadení v z. n. p.**sa uznáša**na  VZN č.2/2024    |
| Maroš NemečekStarosta Obce Dvorníky |
|  |
|  |
| Vypracovala: Daniela Trnková  |
|
|
|  |
|  |
|  |
|  |
|  |

**Návrh**

Obec Dvorníky v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 6 ods.12 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva

**Všeobecné záväzné nariadenie č.2 /2024, ktorým sa určuje výška príspevku na úhradu nákladov a výška príspevku na režijné náklady a podmienky úhrady v školskej jedálni v zriaďovateľskej pôsobnosti obce Dvorníky**

Návrh všeobecne záväzného nariadenia bol v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov

|  |  |
| --- | --- |
| Vyvesený na úradnej tabuli dňa: | **01.10.2024** |
| Zverejnený na webovom sídle obce a na elektronickej úradnej tabuli obce  dňa : | **01.10.2024** |
| Dátum začiatku lehoty na pripomienkové konanie: | **01.10.2024** |
| Dátum ukončenia lehoty pripomienkového konania: |  |
| Pripomienky zasielať - písomne na adresu: - elektronicky na adresu: *podatelna@dvorniky.sk* |
| Vyhodnotenie pripomienok k návrhu VZN uskutočnené dňa: |  |

Schválené všeobecne záväzné nariadenie

|  |  |
| --- | --- |
| Na rokovaní OZ dňa: 26.08.2024 schválené uznesením č.  |  |
| Vyhlásené vyvesením na úradnej tabuli obce dňa:  | 22 |
| Zverejnené na webovom sídle obce a na elektronickej úradnej tabuli obce  dňa :  |  |
| VZN nadobúda účinnosť dňom: | **22.10.2024** |

**VŠEOBECNE ZÁVÄZNÉ NARIADENIE Č.2/2024, ktorým sa určuje výška príspevku na úhradu nákladov a výška príspevku na režijné náklady a podmienky úhrady v školskej jedálni v zriaďovateľskej pôsobnosti Obce Dvorníky.**

Obecné zastupiteľstvo obce Dvorníky, na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. h) a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 28 ods. 5, § 49 ods. 4, § 114 ods. 6, § 116 ods. 6, § 140 ods. 10 a § 141 ods. 6 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a v súlade s § 4 zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, vydáva toto všeobecne záväzné nariadenie, ktorým sa určujú výšky príspevkov v školách a školských zariadeniach v zriaďovateľskej pôsobnosti Obce Dvorníky.

 Článok 1.

**Príspevok na úhradu nákladov a výška príspevku na režijné náklady a podmienky úhrady v školskej jedálni**

1. Príspevok na režijné náklady

 a) Zákonný zástupca dieťaťa alebo žiaka prispieva na úhradu režijných nákladov na stravovanie vzniknutých v školskej jedálni a výdajnej školskej jedálni sumou vo výške 0,25 eur za každý prihlásený obed počas školského roka, ktorú bude uhrádzať vždy mesiac vopred do 27. dňa v mesiaci.

b) Za mesiace júl až august príslušného kalendárneho roka uhrádza zákonný zástupca dieťaťa alebo žiaka, ktorý sa stravuje v školskej jedálni alebo vo výdajnej školskej jedálni sumu podľa plánu letnej činnosti a otvorenosti prevádzok školského stravovania v príslušných mesiacoch.

 Článok 2.

**Príspevok na úhradu nákladov (ďalej príspevok na stravu) a podmienky úhrady v školskej jedálni a vo výdajnej školskej jedálni v zriaďovateľskej pôsobnosti Obce Dvorníky**

1. Obec Dvorníky určuje pre školské zariadenie a MŠ 2. pásmo podľa platných Finančných pásiem na nákup potravín na jedno jedlo podľa vekových kategórií stravníkov s účinnosťou od 01.01.2023 vydaných Ministerstvom školstva, vedy, výskumu a športu Slovenskej republiky.
2. Za program „školského mlieka“ zákonný zástupca neplatí
3. Plnú stanovenú sumu úhrady za stravu uhrádza zákonný zástupca dieťaťa alebo žiaka za:

• odobratú stravu v danom stravovacom dni, v ktorom sa dieťa alebo žiak nezúčastnil výchovno-vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni alebo výdajnej školskej jedálni,

• neodobratú stravu v danom stravovacom dni, v ktorom sa dieťa alebo žiak zúčastnil výchovno-vzdelávacej činnosti v materskej škole alebo vyučovania v základnej škole a zákonný zástupca neodhlásil dieťa alebo žiaka najneskôr do 14.00 h predchádzajúceho pracovného dňa z poskytovania stravy v školskej jedálni alebo výdajnej školskej jedálni.

d) Za mesiace júl až august príslušného kalendárneho roka uhrádza zákonný zástupca dieťaťa alebo žiaka príspevok na čiastočnú úhradu nákladov v školskej jedálni a výdajnej školskej jedálni podľa plánu letnej činnosti a otvorenosti zariadení školského stravovania v príslušných mesiacoch.

 e) Príspevok na úhradu nákladov v školskej jedálni a výdajnej školskej jedálni je určený v súlade s vyššie uvedeným v nasledujúcej výške a uhrádza sa vždy mesiac dopredu.

 Na zabezpečenie stravovania v školských jedálňach v zriaďovateľskej pôsobnosti obce Dvorníky sú príspevky určené jednotne na jedno jedlo takto:

Náklady na nákup potravín na jedno jedlo podľa vekových kategórií stravníkov s účinnosťou od 01. 01. 2023 v 2. A finančnom pásme.



Článok 3.

**Podmienky pri poskytnutí stravovania formou dotácie na podporu výchovu k stravovacím návykom**

1. Dotácia na podporu výchovy k stravovacím návykom dieťaťa (ďalej dotácia) sa poskytuje vo výške 1,40 € na každý deň, v ktorom sa dieťa zúčastnilo výchovno vzdelávacej činnosti v MŠ, 2,10 € na každý deň, v ktorom sa dieťa zúčastnilo výchovno-vzdelávacej činnosti na 1. stupni ZŠ a 2,30 € na každý deň, v ktorom sa dieťa zúčastnilo výchovno-vzdelávacej činnosti na 2. stupni ZŠ a odobralo stravu.

 2. O poskytnutie dotácie na podporu výchovy k stravovacím návykom dieťaťa zákonný zástupca dieťaťa písomne alebo elektronicky požiada v zariadení školského stravovania a žiadosť doručí obvyklým spôsobom doručovania využívaným školskou jedálňou (osobne, schránka v školskej jedálni, elektronicky,...).

 3. Zákonný zástupca dieťaťa/žiaka má povinnosť doplatiť rozdiel medzi dotáciou a výškou finančného pásma nákladov na nákup potravín na jedno jedlo v súlade s § 6 a § 7 tohto VZN. 4. Pokiaľ ŠJ ZŠ pripravuje aj desiatu a zákonný zástupca má záujem ju odoberať pre svoje dieťa, je povinný doplatiť rozdiel medzi dotáciou a výškou finančného pásma nákladov na nákup potravín za poskytnutú stravu na účet uvedenej ŠJ ZŠ.

5. Zostávajúci rozdiel medzi poskytnutou dotáciou a sumou stanovenou finančným pásmom nákladov na nákup potravín na jedno jedlo sa v ŠJ ZŠ použije na doplnkové jedlo alebo prevádzkové náklady.

6. Zákonnému zástupcovi dieťaťa, na ktoré je poskytnutá dotácia, a u ktorého podľa potvrdenia od ošetrujúceho lekára (gastroenterológ, diabetológ, imunológ a pod.) zdravotný stav vyžaduje osobitné stravovanie a ŠJ uvedený druh stravovania nezabezpečuje, zriaďovateľ vyplatí dotáciu bezhotovostným platobným stykom na jeho bankový účet, uvedený v zápisnom lístku na stravovanie, a to na základe evidencie dochádzky dieťaťa do MŠ, ZŠ a ZŠ s MŠ 2x ročne, t. j. k 30.6. a k 30.12. príslušného kalendárneho roka.

Článok 4

**Cena stravného lístka pre dospelého stravníka**

1. Pre dospelého stravníka sa zabezpečuje strava podľa platných predpisov stanovených MŠVVaŠ SR pre dospelého stravníka.

 2. Za dospelého stravníka v ŠJ MŠ, ŠJ ZŠ a v ŠJ ZŠ s MŠ, ktorý sa stravuje v ŠJ sa cena stravného lístka určuje v súlade s finančnými pásmami na nákup potravín na jedno jedlo v školských jedálňach a réžiou. Tento súčet je určený § 5 ods. 2 zák. č. 283/2002 Z. z. o cestovných náhradách v platnom znení, pričom je záväzná minimálna hodnota stravovacej poukážky určená týmto predpisom.

3. Mesačná platba zamestnanca je znížená o príspevok zamestnávateľa zo sociálneho fondu, ktorý je schválený v príslušných kolektívnych zmluvách. V závislosti od toho je stanovený aj mesačný poplatok za obedy, ktorý sa uhrádza v termíne do 10. dňa v kalendárnom mesiaci (za 21 dní) na príslušný bankový účet zamestnávateľa.

4. Pre vlastného dospelého stravníka, ktorý sa stravuje prostredníctvom stravovacích poukážok, cena jedla je rovnaká ako pre zamestnancov mesta.

5. Cudzí dospelý stravník hradí plnú výšku stravného lístka.

Článok 5.

**Záverečné ustanovenia**

VŠEOBECNE ZÁVÄZNÉ NARIADENIE Č.2/2024 sa ruší VZN č.4/2022 o určení výšky príspevku na čiastočnú úhradu nákladov a výšky príspevku na režijné náklady .

Na tomto VZN č.2/2024, sa uznieslo Obecného zastupiteľstvo v Dvorníkoch dňa21.10.2024 uznesením č.

 Všeobecné záväzné nariadenie č. 2/2024 nadobúda účinnosť 22.10.2024.

 Starosta Obce

 Maroš Nemeček